Bago tayo tuluyang maniwala sa pahayag nina Aquino at Lacierda, mainam na suriin nang mabuti ang maikling artikulo ni TIME News Director Howard Chua-Eoan tungkol kay Aquino: “The sputtering economy stabilized and became hot. Aquino pushed through a reproductive-rights law that many said was impossible in the fervently Catholic nation.
Para ipakitang kaisa siya sa hangaring hindi magkakaroon ng espesyal na pagtrato sa mga opisyal ng gobyerno, ibinibigay niya ang halimbawang “wala nang wang-wang” sa mga lansangan. Para idiin ang demokratikong pamamahala, sinasabi ni Aquino sa publiko na “kayo ang boss ko.” Para ipamukhang kakaiba si Aquino kay Arroyo, ang diskurso ay makikita sa limang salita lamang – “kung walang korap, walang mahirap.”